Hej Bolius

Vi fik nyt tag for ca 10 år siden, og de sidste år er der begyndt at komme en masse gul mos / svamp. Vi er i tvivl, om det er bedst bare at lade det være eller at få renset teglstenene?

Venlig hilsen Tina J


Mos og svamp på taget - skal vi få det renset af?
Hej Tina J

Det ligner lav. Det er det samme som fx kaldes flisepest, eller det, som vokser på klipperne på bl.a. Bornholm.

Det har ingen byggeteknisk betydning for taget. Det er udelukkende kosmetisk.

Jeg vil absolut ikke anbefale, at I renser taget, da det ingen skade gør. Rensning af taget kan give skader i form at indtrængende vand, revner i tagstenene, eller at overfladen bliver endnu mere ru, og derfor vil der nemmere kunne vokse lav.

Se mere her:  [Geografiske have Lav - samspillet mellem svamp og alge](https://geografiskhave.dk/lav-samspillet-mellem-svamp-og-alge/)

